เรื่องร้องเรียน: ไฟส่องสว่างในซอยไม่ติดครับ ฝากประสานงานหมู่บ้านครับ
การดำเนินการของเจ้าหน้าที่: ที่ดับทั้งซอยเพราะแต่ก่อนมีการเก็บค่าส่วนกลางเป็นค่าไฟฟ้าส่องทางครับ พอไม่มีนิติ ก็ไม่มีใครจ่ายค่าไฟ ไฟฟ้าเดิมก็ไม่ติดครับ  บริเวณในหมู่บ้านวิเศษสุขเมื่อก่อน มีการติดตั้งไฟทางเป็นของหมู่บ้าน โดยมีลักษณะเป็นโคมฟลูออเรสเซนซ์ มีการเก็บเงินส่วนกลางเป็นค่าไฟทางของหมู่บ้านโดยนิติบุคคลหมู่บ้าน หลังจากที่มีการโอนที่ดินประเภททางสัญจรให้เป็นทางสาธารณะทำให้เสาไฟทางเป็นสาธารณะไปด้วย ทางสำนักงานเขตได้แจ้งทาง กฟน ให้เข้าซ่อม ปรากฎว่า ลักษณะดวงโคมไม่เข้ารูปแบบของ กฟน ทำให้ไม่สามารถซ่อมแซมได้ อย่างไรก็ดี ทางสำนักงานเขตได้ทำหนังสือให้ กฟน เข้าสำรวจเพื่อติดตั้งไฟฟ้าส่องสว่างสาธารณะใหม่ในบริเวณที่เป็นทางสาธารณะ เพื่อทำให้ไฟฟ้าส่องสว่างสาธารณะ เป็นรูปแบบเดียวกับ กฟน หากมีการดับชำรุดก็สามารถแก้ไขได้ ต่อไป รายละเอียดตามเอกสารที่แนบมานี้
ความเห็นของผู้แจ้ง: ช่วยอัพเดทหน่อย
พื้นที่: แขวงทุ่งครุ เขตทุ่งครุ กรุงเทพมหานคร